S-4900/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu Á-kk-þgf S-kk-þgf K-kk-þgf, kt. [...], [...], Reykjavík, „fyrir eftirtalin brot framin á höfuðborgarsvæðinu á árunum 2020- 2021:1. Fyrir þjófnað, með því að hafa laugardaginn 19. desember 2020 í versluninni Nettó, [...] í Reykjavík, stolið snyrtivöru að verðmæti kr. 519,-.

M. [...]

Telst þetta varða við 244. gr. almennra hegningarlaga nr. 19/1940.

2. Fyrir þjófnað, með því að hafa þriðjudaginn 16. mars 2021 í versluninni Hagkaup [...] í Reykjavík stolið sælgæti samtals að verðmæti kr. 836,-.

M. [...]

Telst þetta varða við 244. gr. almennra hegningarlaga nr. 19/1940.

3. Fyrir nytjastuld og umferða lag brot, með því að kvöldi sunnudagsins 21. mars tekið bifreiðina [...] heimildarlaust fyrir utan [...] í Reykjavík og ekið henni um götur Reykjavíkur og aðfaranótt sunnudagsins 21. mars 2021 ekið bifreiðinni [...], undir áhrifum ávana- og fíkniefna, og slævandi lyfja óhæfur til að stjórna henni örugglega (í blóði mældist amfetamín 465 ng/ml, tetrahýdrókannabínól 1,0 og klónazepam 50 ng/ml) og sviptur ökurétti, vestur [...] í Reykjavík við [...], þar sem lögregla stöðvaði aksturinn.

M. [...]

Telst brot þetta varða við 259. gr. almennra hegningarlaga og 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

4. Fyrir vopnalagabrot með því að hafa þriðjudaginn 1. júní 2021 í bifreiðinni [...] við [...] í Reykjavík haft í vörslum sínum og átt piparúða, sem lögregla fann eftir leit á ákærða.

M. [...]

Telst þetta varða við 4. mgr. 30 gr., sbr. 36. gr. vopnalaga nr. 16/1998.

5. Fyrir þjófnað, með því að hafa fimmtudaginn 3. júní 2021 í versluninni Nettó, [...] í Reykjavík, stolið sælgæti samtals að verðmæti kr. 795,-

M. [...]

Telst þetta varða við 244. gr. almennra hegningarlaga nr. 19/1940.

6. Fyrir nytjastuld, þjófnað, skjala- og umferðarlagabrot, með því að hafa mánudaginn 7. júní 2021 tekið bifreiðina [...] heimildarlaust fyrir utan [...] í Reykjavík, og ekið bifreiðinni um höfuðborgarsvæðið, undir áhrifum ávana- og fíkniefna, og slævandi lyfja óhæfur til að stjórna henni örugglega (í blóði mældist amfetamín 245 ng/ml, alprazólam 4,4 ng/ml og zópíklón 25 ng/ml) og sviptur ökurétti, síðan austur [...], suður [...] að [...], þar sem lögregla stöðvaði aksturinn, en bifreiðin var á á skráningarmerkjunum [...], sem ákærði hafði stolið sama dag af bifreiðinni að [...] og sett á bifreiðina [...] og ekið bifreiðinni þannig, vitandi að hún væri með röngum skráningarmerkjum.

M. [...]

Telst þetta varða við 157. gr., 244. gr. og 259. gr. almennra hegningarlaga nr. 19/1940 og við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

7. Fyrir þjófnað, með því að hafa þriðjudaginn 10. ágúst 2021 í versluninni Hagkaup [...] stolið kjötpakka að andvirði kr. 8.516,-.

M. [...]

Telst þetta varða við 244. gr. almennra hegningarlaga nr. 19/1940.

8. Fyrir líkamsárás, með því að hafa miðvikudaginn 11. ágúst 2021 utandyra við [...]í Reykjavík, veist að A, með því að sparka í bak, og klóra í vinstri öxl og herðablað A og síðan bitið hann í utanverðan hægri olnboga, með þeim afleiðingum að A hlaut bit- skrapsár á utanverðan hægri olnboga, mar og skrap á vinstra herðablaðs horni, skrapsár á hægri síðu, og skrap- og klórför á ofanverðum líkama, baki og framan á brjóstkassa hægra megin.

M. [...]

Telst þetta varða við 217 gr. almennra hegningarlaga nr. 19/1940.

9. Fyrir þjófnað, með því að hafa laugardaginn 28. ágúst 2021 í versluninni Hagkaup [...] í Reykjavík, stolið sælgæti, matvöru og snyrtivörum samtals að verðmæti kr. 41.555,-.

M. [...]

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. laga nr. 77/2019. Þá er krafist að piparúði verði gerður upptækar samkvæmt 1. mgr. 37. gr. vopnalaga nr. 16/1998.“

Ákærði sótti ekki þing við meðferð málsins og hefur ekki boðað forföll en ákæra og fyrirkall hefur verið birt með lögmætum hætti. Verður málið dæmt með heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins.

Með vísan til framanritaðs og til rannsóknargagna málsins telst sannað að ákærði hafa gerst sekur um þá háttsemi sem honum er gefin að sök í ákæru málsins og er hún þar rétt færð til refsiákvæða.

Ákærði hefur eftir að hann náði 18 ára aldri hlotið þrjá refsidóma fyrir eignaspjöll, auðgunarbrot og ofbeldisbrot. Nú síðast var hann með dómi Héraðsdóms Reykjaness frá 19. júní 2020 dæmdur í 4 mánaða skilorðsbundið fangelsi fyrir líkamsárás og var þá eldri skilorðsdómur dæmdur upp. Fullnustu refsingarinnar var frestað skilorðsbundið í tvö ár. Þann 9. júlí var útgáfu ákæru frestað skilorðsbundið til tveggja ára vegna brots gegn valdstjórninni.

Með sátt lögreglustjórans á höfuðborgarsvæðinu frá 8. mars 2021 gekkst ákærði undir viðurlög fyrir umferðarlagabrot, nánar tiltekið fyrir brot gegn 50. gr. og 58. gr. laga nr. 77/2019. Var hann þá sviptur ökurétti í 3 ár frá dagsetningu sáttarinnar.

Ákærði hefur nú m. a. verið sakfelldur fyrir ítrekuð þjófnaðarbrot, nytjastuld og skjalabrot en í einu tilviki er um að ræða hegningarauka við framangreinda sátt. Í öllum tilvikum er um búðarhnupl að ræða og verðmæti þýfisins innan marka þess sem telst smáræði. Þá hefur ákærði áður verið sakfelldur fyrir ofbeldisbrot.

Hvað umferðarlagabrot ákærða varðar þá telst sviptingarakstur hans og akstur undir áhrifum ávana-, fíkniefna og lyfja ítrekaður í fyrsta sinn.

Með hluta þeirra brota sem ákærði er nú sakfelldur fyrir rauf hann skilyrði framangreinds dóms Héraðsdóms Reykjaness og verður hún því dæmd upp og ákærða gerð refsing í einu lagi, sbr. 60. og 77. gr. almennra hegningarlaga. Þykir refsing hans hæfilega ákveðin fangelsi í fimm mánuði.

Ákærði er sviptur ökurétti í þrjú ár frá 8. mars 2024.

Ákærði sæti upptöku á piparúða sem lögregla lagði hald á eftir leit á ákærða.

Ákærði greiði 421.208 krónur í sakarkostnað.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, Á-kk-nf S-kk-nf K-kk-nf sæti fangelsi í fimm mánuði.

Ákærði er sviptur ökurétti í þrjú ár frá 8. mars 2024.

Ákærði sæti upptöku á piparúða.

Ákærði greiði 421.208 krónur í sakarkostnað.

S-kvk-nf H-kvk-nf